Līgatnes dabas takas

Līgatnes dabas takas ir labiekārtotu dabas taku komplekss 
Līgatnē, Gaujas nacionālā parka teritorijā. Takas izveidotas 1975. gadā, lai iepazīstinātu apmeklētājus ar Latvijā dzīvojošo savvaļas dzīvnieku sugām, dabas daudzveidību un dabas aizsardzības nepieciešamību.Līgatnes dabas takas  Dabas aizsardzības pārvalde Dabas taku voljēros ir apskatāmi Latvijas mežos mītošie zīdītāji: brūnais lācis, meža cūka, rudā lapsa, lūsis, stirna, staltbriedis, alnis un citi dzīvnieki, kā arī putni — ūpis, urālpūce un meža pūce. Pārsvarā šie dzīvnieki ir atrasti ievainoti, vai arī tie ir tikuši pieradināti jau kā mazuļi, un nespēj izdzīvot bez cilvēka aprūpes, kā arī barības piegādes. Tāpat takas sniedz iespēju vērot mazskartas dabas ainavas, gravu mežus, Gaujas senieleju, tās floru un faunu.

Parkā ir ierīkotas takas vairāk kā  garumā. Lai izstaigātu un apskatītu visu teritoriju, taku apmeklējums aizņem 2 līdz 2,5 stundas. Līgatnes dabas taku teritorijā atrodas 24 m augsts skatu tornis, kas šobrīd ir slēgts.Līgatnes dabas takas entergauja.com

Ieeja Līgatnes dabas takās ir par maksu (atsevišķām apmeklētāju kategorijām bez maksas).Līgatnes dabas takas. Apmeklējuma maksa ligatnesdabastakas.lv

 Atsauces 

 Ārējās saites 
 Līgatnes dabas takas oficiālā mājaslapa
 Līgatnes dabas takas  Dabas aizsardzības pārvalde
 Līgatnes Dabas takas entergauja.com

Kategorija:Latvijas dabas takas
Kategorija:Gaujas nacionālais parks
Kategorija:Līgatnes pagasts